สรุปภาวะตลาดต่างประเทศ ประจำวันที่ 16 ส.ค. 2562
สรุปภาวะตลาดต่างประเทศ ประจำวันที่ 16 ส.ค. 2562
สรุปภาวะตลาดต่างประเทศ ประจำวันที่ 16 ส.ค. 2562
19 ส.ค. 2562

ดัชนีดาวโจนส์ตลาดหุ้นนิวยอร์กปิดปรับตัวขึ้นเมื่อวันศุกร์ (16 ส.ค.) โดยได้แรงหนุนหลังจากอัตราผลตอบแทนพันธบัตรสหรัฐดีดตัวขึ้น ซึ่งช่วยให้นักลงทุนคลายความกังวลเกี่ยวกับภาวะเศรษฐกิจถดถอย และนักลงทุนปรับตัวรับการเปิดเผยข้อมูลเศรษฐกิจที่เป็นไปอย่างไร้ทิศทาง
ดัชนีเฉลี่ยอุตสาหกรรมดาวโจนส์ปิดที่ 25,886.01 จุด พุ่งขึ้น 306.62 จุด หรือ +1.20% ขณะที่ดัชนี S&amp;P500 ปิดที่ 2,888.68 จุด เพิ่มขึ้น 41.08 จุด หรือ +1.44% และดัชนี Nasdaq ปิดที่ 7,895.99 จุด เพิ่มขึ้น 129.38 จุด หรือ +1.67%
 
ตลาดหุ้นยุโรปปิดปรับตัวขึ้นเมื่อวันศุกร์ (16 ส.ค.) โดยได้แรงหนุนจากหุ้นกลุ่มธนาคารที่พุ่งขึ้นท่ามกลางความหวังที่ว่า รัฐบาลเยอรมนี อาจจะออกมาตรการกระตุ้นด้านการคลัง
ดัชนี Stoxx Europe 600 บวก 1.24% ปิดที่ 369.63 จุด
ดัชนี CAC-40 ตลาดหุ้นฝรั่งเศสปิดที่ 5,300.79 จุด เพิ่มขึ้น 63.87 จุด หรือ +1.22%, ดัชนี DAX ตลาดหุ้นเยอรมันปิดที่ 11,562.74 จุด เพิ่มขึ้น 150.07 จุด หรือ +1.31% และ ดัชนี FTSE 100 ตลาดหุ้นลอนดอนปิดที่ 7,117.15 จุด เพิ่มขึ้น 50.14 จุด หรือ +0.71%
 
ตลาดหุ้นลอนดอนปิดปรับตัวขึ้นเมื่อวันศุกร์ (16 ส.ค.) โดยได้แรงหนุนจากแผนการกระตุ้นเศรษฐกิจของจีน และความเชื่อมั่นที่เพิ่มขึ้นว่า อังกฤษจะสามารถหลีกเลี่ยงภาวะ Brexit แบบไร้ข้อตกลงได้
ดัชนี FTSE 100 ตลาดหุ้นลอนดอนปิดที่ 7,117.15 จุด เพิ่มขึ้น 50.14 จุด หรือ +0.71%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (16 ส.ค.) เนื่องจากการเปิดเผยข้อมูลเศรษฐกิจที่แข็งแกร่งของสหรัฐ และอัตราผลตอบแทนพันธบัตรสหรัฐที่ฟื้นตัวขึ้น ได้ช่วยคลายความวิตกของนักลงทุนเกี่ยวกับความเป็นไปได้ที่จะเกิดภาวะเศรษฐกิจถดถอย
สัญญาน้ำมันดิบ WTI ส่งมอบเดือนก.ย. เพิ่มขึ้น 40 เซนต์ หรือ 0.7% ปิดที่ 54.87 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. เพิ่มขึ้น 41 เซนต์ หรือ 0.7% ปิดที่ 58.64 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อวันศุกร์ (16 ส.ค.) เนื่องจากนักลงทุนขายทองซึ่งเป็นสินทรัพย์ปลอดภัย ขณะที่ตลาดหุ้นและดอลลาร์สหรัฐปรับตัวขึ้น หลังจากอัตราผลตอบแทนพันธบัตรสหรัฐฟื้นตัว และรัฐบาลสหรัฐเปิดเผยข้อมูลเศรษฐกิจที่แข็งแกร่ง ซึ่งทำให้นักลงทุนคลายความวิตกเกี่ยวกับภาวะเศรษฐกิจถอย
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 7.60 ดอลลาร์ หรือ 0.5% ปิดที่ 1,523.60  ดอลลาร์/ออนซ์
สัญญาโลหะเงินส่งมอบเดือนก.ย. ลดลง 9.2 เซนต์ หรือ 0.53% ปิดที่ 17.122 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 9.5 ดอลลาร์ หรือ 1.13% ปิดที่ 851.50 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 2.70 ดอลลาร์ หรือ 0.2% ปิดที่ 1,441.30 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (16 ส.ค.) หลังได้แรงหนุนจากการเปิดเผยข้อมูลเศรษฐกิจสหรัฐที่แข็งแกร่ง โดยกระทรวงพาณิชย์สหรัฐเปิดเผยเมื่อวันพฤหัสบดีที่ผ่านมาว่า การใช้จ่ายของผู้บริโภคสหรัฐเพิ่มขึ้นในเดือนก.ค. ขณะที่ยอดค้าปลีกและบริการด้านอาหารเพิ่มขึ้น 0.7% สู่ระดับ 5.235 แสนล้านดอลลาร์
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.01% สู่ระดับ 98.1554 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 106.28 เยน จากระดับ 106.12 เยน และแข็งค่าเมื่อเทียบกับฟรังก์สวิส ที่ระดับ 0.9783 ฟรังก์ จากระดับ 0.9769 ฟรังก์ แต่ดอลลาร์สหรัฐอ่อนค่าเมื่อเทียบกับดอลลาร์แคนาดา ที่ระดับ 1.3269 ดอลลาร์แคนาดา จากระดับ 1.3323 ดอลลาร์แคนาดา
ยูโรอ่อนค่าลงแตะที่ระดับ 1.1095 ดอลลาร์ จากระดับ 1.1106 ดอลลาร์ ขณะที่เงินปอนด์แข็งค่าขึ้นสู่ระดับ 1.2151 ดอลลาร์ จากระดับ 1.2110 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.6781 ดอลลาร์สหรัฐ จากระดับ 0.6775 ดอลลาร์สหรัฐ